Mahatma Gandhi
Mahatma Gandhi Res apud Vicidata repertae: Nativitas: 2 Octobris 1869; Porbandar Obitus: 30 Ianuarii 1948; Gandhi Smriti Patria: India Nomen nativum: મોહનદાસ ગાંધી Familia Genitores: Karamchand Uttamchand Gandhi; Putlibai Karamchand Gandhi Coniunx: Kasturba Gandhi Proles: Harilal Gandhi, Manilal Gandhi, Ramdas Gandhi, Devdas Gandhi Memoria Sepultura: Raj Ghat and associated memorials Mohandas Karamchand Gandhi (Gujaratice મોહનદાસ કરમચંદ ગાંધી, Devanagari मोहनदास करमचंद गांधी), Mahatma ('Magnanimus') et Bapu ('Pater') emeritus appellatus (natus Porbandar in oppido Gujaratensi die 2 Octobris 1869; necatus Dellii Novii die 30 Ianuarii 1948), fuit causarum actor Indicus, diurnarius, asceta, pacifista. Gandhi fuit dux politicus ac spiritalis motus saeculi 20 Indiae libertatem ac maiestatem appetentis, quas anno 1947 Britanniarum Regno sine violentia resistendo, magistratibus non oboediendo et "ieiunio usque ad mortem" ad verum perduxit Britannicamque super Indiam dominationem finivit. Iam antea in Africa Australi contra apartheid et pro Indorum paritate contenderat. Gandhi affectus conscientiamque adversariorum suo habitu satyagrahae (quae est "adhaesio ad veritatem") et ahimsae (quae est "non-violentia" una cum patientia laborum) tangere studuit, quam vi potentiorem duxit. Ita se animos eorum allecturum speravit. Iura humana sic dictorum "Intactilium" (Dalit) et mulierum poposcit, reconciliationem Hinduorum et Musulmanorum temptavit, direptionem colonialisticam respuens ad novum systema oeconomicum annisus est, quae liberum esset et vita rusticorum signatum.